b'\n_START_ARTICLE_\nNintendo Power\n_START_SECTION_\nHistoria\n_START_PARAGRAPH_\nNintendo Power aloitti muutaman sivun mittaisena Nintendo Fun Clubin uutislehten\xc3\xa4, mutta muuttui pian nykyiseen muotoonsa. Ensimm\xc3\xa4isen numeron painos oli 3.6 miljoonaa kappaletta ja jokainen Fun Clubin j\xc3\xa4sen sai sen ilmaiseksi. Noin 1/3 j\xc3\xa4senist\xc3\xa4 aloitti tilaamisen._NEWLINE_Lehte\xc3\xa4 toimitti aluksi Fun Clubin "toimitusjohtaja" Howard Philips, joka oli pelaaja itsekin. Nintendo Powerin maskotti 1980-luvun lopulla ja 1990-luvun alkupuolella oli Philipsin luoma sarjakuvahahmo Nester. Philipsin l\xc3\xa4hdetty\xc3\xa4 yrityksest\xc3\xa4 maskotiksi tuli "teini-ik\xc3\xa4isempi" Nester. Varhaisissa numeroissa oli kaksi sivua Howard and Nester -sarjakuvaa, joka sitten vaihdettiin kahden sivun Nester\'s Adventure -sarjakuvaan, ja lopulta sekin kuihtui pois. Siit\xc3\xa4 seurauksena Mario tuli Nesterin tilalle lehden maskotiksi.  _NEWLINE_1990-luvun alkupuolella lehti k\xc3\xa4ytti kallista markkinointimenetelm\xc3\xa4\xc3\xa4, antamalla jokaiselle uudelle tilaajalle ilmaisen NES-pelin Dragon Warrior._NEWLINE_Super Nintendo Entertainment Systemin julkaisun j\xc3\xa4lkeen lehdess\xc3\xa4 n\xc3\xa4htiin pitki\xc3\xa4 ja jatkuvia sarjakuvia, jotka perustuivat peleihin Super Mario World ja The Legend of Zelda: A Link to the Past. Kun n\xc3\xa4m\xc3\xa4 sarjakuvat loppuivat, ne korvattiin uusilla Star Fox ja Super Metroid -peleihin perustuvilla sarjakuvilla, kuten my\xc3\xb6s sarjakuvilla, jotka perustuivat animaatio-sarjoihin Pok\xc3\xa9mon ja Kirby: Right Back At Ya!. viime aikoina sivuilla on my\xc3\xb6s n\xc3\xa4hty Custom Robo ja Metal Gear Solid -peleihin perustuvia sarjakuvia, mutta t\xc3\xa4ll\xc3\xa4 hetkell\xc3\xa4 lehdess\xc3\xa4 ei ole mit\xc3\xa4\xc3\xa4n sarjakuvaa._NEWLINE_Vuonna 2001 Nintendo Power julkaisi spin-off -lehden Nintendo Power Advance joka keskittyi Game Boy Advanceen. Lehdest\xc3\xa4 painettiin yhteens\xc3\xa4 nelj\xc3\xa4 numeroa, viimeinen keskittyi Super Mario World: Super Mario Advance 2:n strategia-oppaaseen.'